На основу члана 116. став 1., 2., 5., 9. и 13. и члана 117. став 3.тачка 5. и став 5. Закона о основама система, образовања и васпитања („Службени гласник РС“, број 88/17), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17), Скупштина општине Владичин Хан, на седници одржаној дана 17.12.2017. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ТЕХНИЧКЕ ШКОЛЕ У**

**ВЛАДИЧИНОМ ХАНУ**

**I**

У Решењу о именовању чланова Школског одбора Техничке школе у Владичином Хану, („Службени гласник Града Врања“, број 20/14, 32/16 и 25/17), врши се измена у тачки 1., у делу испред јединице локалне самоуправе подтачке 3. тако што:

**Разрешава се дужности члана Школског одбора**

- Божа Момчиловић, ссс из Владичиног Хана, ул. Ђуре Салаја 18

**Именује се за члана Школског одбора**

**-** Александар Петровић, студент правног факултета из Владичиног Хана, ул. Вука Караџића 76

**II**

Изборни период новоименованог члана Школског одбора траје до истека мандата Школског одбора именованог Решењем о именовању чланова Школског одбора Техничке школе у Владичином Хану, број 06-137/7/2014-01 од 12.09.2014. године („Службени гласник Града Врања“, број 20/14), Решењем о измени решења о именовању чланова Школског одбора Техничке школе у Владичином Хану број06-104/22/2016-01 од 22.10.2016.године („Службени гласник Града Врања“, број 32/16) и Решењем о измени решења о именовању чланова Школског одбора Техничке школе у Владичином Хану број06-162/8/17-IV/04од 08.10.2017.године („Службени гласник Града Врања“, број 25/17)

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

 Правни основ за доношење овог Решења садржан је у одредбама члана 116. став 1., 2., 5., 9. и 13. и члана 117. став 3.тачка 5. и став 5. Закона о основама система, образовања и васпитања („Службени гласник РС“, број 88/17), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16 и 17/17).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања. Чланом 116. став 9. наведеног Закона прописано је које лице не може бити предложени ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3. тачка 5. и став 5. наведеног Закона прописани су разлози за разрешење пре истека мандата појединих чланова укључујући председника или орган управљања установе и то када наступи услов из члана 116. став 9. Закона, као и да изборни период новоименованог појединог члана органа управљања траје до истека мандата органа управљања.

Како би члан Божа Момчиловић, који је именован испред јединице локалне самоуправе, могао да заступа интересе више структура, исти се разрешава дужности члана Школског одбора Техничке школе у Владичином Хану. За члана школског одбора именује се Александар Петровић из Владичиног Хана испред локалне самоуправе.

На основу напред наведеног, а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-217/19/17-IV/04**

**ПРЕДСЕДНИЦА,**

**Данијела Поповић**